CELEX: 62015CA0113
Language: hr
Date: 2016-09-22 00:00:00
Title: Predmet C-113/15: Presuda Suda (treće vijeće) od 22. rujna 2016. (zahtjev za prethodnu odluku koji je uputio Bayerischer Verwaltungsgerichtshof – Njemačka) – Breitsamer und Ulrich GmbH & Co. KG protiv Landeshauptstadt München (Zahtjev za prethodnu odluku — Direktiva 2000/13/EZ — Označivanje i prezentiranje hrane — Članak 1. stavak 3. točka (b) — Pojam „pretpakirana hrana” — Članak 2. — Informiranje i zaštita potrošača — Članak 3. stavak 1. točka (8) — Mjesto podrijetla hrane — Članak 13. stavak 1. — Označivanje pretpakirane hrane — Članak 13. stavak 4. — Ambalaže ili posude čija najveća površina nije veća od 10 cm2 — Direktiva 2001/110/EZ — Članak 2. stavak 4. — Navođenje zemlje ili zemalja podrijetla meda — Porcijska pakiranja meda stavljena u jedinstvene vanjske ambalaže koje se dostavljaju masovnim pripremnicima obroka — Porcijska pakiranja koja se prodaju pojedinačno ili se krajnjem potrošaču nude u pripremljenim obrocima koji se prodaju kao cjelina — Navođenje zemlje ili zemalja podrijetla meda)

14.11.2016   
            
            
               HR
            
            
               Službeni list Europske unije
            
            
               C 419/16
            
         Presuda Suda (treće vijeće) od 22. rujna 2016. (zahtjev za prethodnu odluku koji je uputio Bayerischer Verwaltungsgerichtshof – Njemačka) – Breitsamer und Ulrich GmbH & Co. KG protiv Landeshauptstadt München
   (Predmet C-113/15) (1)
   
   ((Zahtjev za prethodnu odluku - Direktiva 2000/13/EZ - Označivanje i prezentiranje hrane - Članak 1. stavak 3. točka (b) - Pojam „pretpakirana hrana” - Članak 2. - Informiranje i zaštita potrošača - Članak 3. stavak 1. točka (8) - Mjesto podrijetla hrane - Članak 13. stavak 1. - Označivanje pretpakirane hrane - Članak 13. stavak 4. - Ambalaže ili posude čija najveća površina nije veća od 10 cm2 - Direktiva 2001/110/EZ - Članak 2. stavak 4. - Navođenje zemlje ili zemalja podrijetla meda - Porcijska pakiranja meda stavljena u jedinstvene vanjske ambalaže koje se dostavljaju masovnim pripremnicima obroka - Porcijska pakiranja koja se prodaju pojedinačno ili se krajnjem potrošaču nude u pripremljenim obrocima koji se prodaju kao cjelina - Navođenje zemlje ili zemalja podrijetla meda))
   (2016/C 419/19)
   Jezik postupka: njemački
   
      Sud koji je uputio zahtjev
   
   Bayerischer Verwaltungsgerichtshof
   
      Stranke glavnog postupka
   
   
      Tužitelj: Breitsamer und Ulrich GmbH & Co. KG
   
      Tuženik: Landeshauptstadt München
   
      uz sudjelovanje: Landesanwaltschaft Bayern
   
      Izreka
   
   Članak 1. stavak 3. točku (b) Direktive 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane treba tumačiti na način da je „pretpakirana hrana” svako predmetno porcijsko pakiranje meda u obliku posuda zatvorenih aluminijskim poklopcem koje je stavljeno u jedinstvenu vanjsku ambalažu koja se dostavlja objektima javne prehrane, kada potonji te porcije prodaju pojedinačno ili ih krajnjem potrošaču nude u pripremljenim obrocima koji se prodaju kao cjelina.
   
      (1)  SL C 198, 15. 6. 2015.